Mustafa Skopljak
Mustafa Skopljak (rođen 10. augusta 1947 u Kotor-Varoši - Sarajevo, 21. novembar 2015.) bio je bosanskohercegovački slikar. Srednju umjetničku školu završio je u Sarajevu 1970. godine. Nakon toga upisuje Pedagošku akademiju, likovni smjer, na kojoj apsolvira. Na Akademiju likovnih umjetnosti u Sarajevu, upisuje se nakon njenog osnivanja i diplomira 1977. godine u klasi prof. Alije Kučukalića. Postdiplomski studij završio je 1988. Član je Udruženja likovnih umjetnika BiH od 1972. godine. U periodu od 1993 - 1998. radio je lutke, scenu i kostime za lutkarske predstave za Pozorište mladih. Bio je profesor na Akademiji likovnih umjetnosti u Sarajevu, na Odsjeku za kiparstvo.